Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEreferitor la o modificare a anexei XX (Mediul) la Acordul privind SEE /* COM/2012/0232 final - 2012/0115 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică necesară și omogenitatea pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei XX (Mediul) la Acordul privind SEE Mai concret, acest amendament are scopul de a încorpora anumite regulamente ale Comisiei de punere în aplicare a Directivei 2007/2/CE de instituire a unei infrastructuri pentru informații spațiale în Comunitatea Europeană (Inspire). Directiva 2007/2/CE a fost încorporată în acord prin Decizia nr. 55/2010 a Comitetului mixt al SEE din 30 aprilie 2010[1]. Decizia a intrat în vigoare la 1 iulie 2011. Decizia 2009/442/CE a Comisiei de punere în aplicare a Directivei 2007/2/CE în ceea ce privește monitorizarea și raportarea și Regulamentul (CE) nr. 1205/2008 al Comisiei de punere în aplicare a Directivei 2007/2/CE în ceea ce privește metadatele au fost încorporate în acord prin Decizia nr. 124/2010 a Comitetului mixt al SEE din 10 noiembrie 2010[2]. Decizia a intrat în vigoare, de asemenea, la 1 iulie 2011. Decizia nr. 55/2010 a Comitetului mixt al SEE conține adaptări în ceea ce privește anumite termene stabilite în conformitate cu Directiva 2007/2/CE. Adaptările indică faptul că aceste termene curg fie de la data intrării în vigoare a Deciziei Comitetului mixt al SEE de încorporare a normelor de punere în aplicare (Decizia nr. 124/2010 a Comitetului mixt al SEE) sau de la data intrării în vigoare a Deciziei nr. 55/2010 a Comitetului mixt al SEE. Statele AELS au explicat că, în cazul în care se menține textul modificat prevăzut de Decizia nr. 55/2010 a Comitetului mixt al SEE și se prevede un text similar în legătură cu noile acte legislative ale UE ce urmează să fie încorporate, acțiunile care trebuie întreprinse de către statele AELS nu ar mai fi în aceeași ordine cronologică și logică precum cele efectuate de statele membre ale UE. Pentru a remedia această situație, statele AELS consideră că ar fi necesar să se facă referire la toate datele și termenele stabilite în actele relevante ale UE, mai degrabă decât la data intrării în vigoare a deciziilor Comitetului mixt al SEE. În plus, pentru a ține seama de faptul că Decizia nr. 55/2010 a Comitetului mixt al SEE a fost adoptată la trei ani după directiva propriu-zisă, statele AELS consideră că este necesar să se adauge o perioadă suplimentară de trei ani la toate datele și termenele conexe, astfel cum au fost stabilite în actele legislative relevante ale UE. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, la propunerea Comisiei. Comisia prezintă proiectul de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0115 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XX (Mediul) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1) coroborat cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European[3], în special articolul 1 alineatul (3), având în vedere propunerea Comisiei Europene, întrucât: (1) Regulamentul (CE) nr. 976/2009 al Comisiei din 19 octombrie 2009 de aplicare a Directivei 2007/2/CE a Parlamentului European și a Consiliului în ceea ce privește serviciile de rețea[4] trebuie încorporat în Acordul privind SEE. (2) Regulamentul (UE) nr. 268/2010 al Comisiei din 29 martie 2010 de implementare a Directivei 2007/2/CE a Parlamentului European și a Consiliului în ceea ce privește accesul instituțiilor și organismelor comunitare, în condiții armonizate, la seturile și serviciile de date spațiale ale statelor membre[5] trebuie încorporat în Acordul privind SEE. (3) Regulamentul (UE) nr. 1088/2010 al Comisiei din 23 noiembrie 2010 de modificare a Regulamentului (CE) nr. 976/2009 în ceea ce privește serviciile de descărcare și serviciile de transformare[6] trebuie încorporat în Acordul privind SEE. (4) Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European[7] trebuie încorporat în Acordul privind SEE. (5) Regulamentul (UE) nr. 102/2011 al Comisiei din 4 februarie 2011 de modificare a Regulamentului (UE) nr. 1089/2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale[8] trebuie încorporat în Acordul privind SEE, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE cu privire la modificarea propusă a anexei XX (Mediul) la Acordul privind SEE se bazează pe proiectul de decizie a Comitetului mixt al SEE, anexat prezentei decizii. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu, Președintele ANEXĂ DECIZIA Nr. A COMITETULUI MIXT AL SEE din de modificare a anexei XX (Mediul) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa XX la acord a fost modificată prin Decizia nr. … a Comitetului mixt al SEE din ...[9] . (2) Regulamentul (CE) nr. 976/2009 al Comisiei din 19 octombrie 2009 de aplicare a Directivei 2007/2/CE a Parlamentului European și a Consiliului în ceea ce privește serviciile de rețea[10] trebuie încorporat în Acordul privind SEE. (3) Regulamentul (UE) nr. 268/2010 al Comisiei din 29 martie 2010 de aplicare a Directivei 2007/2/CE a Parlamentului European și a Consiliului în ceea ce privește accesul instituțiilor și organismelor comunitare, în condiții armonizate, la seturile și serviciile de date spațiale ale statelor membre[11] trebuie încorporat în Acordul privind SEE. (4) Regulamentul (UE) nr. 1088/2010 al Comisiei din 23 noiembrie 2010 de modificare a Regulamentului (CE) nr. 976/2009 în ceea ce privește serviciile de descărcare și serviciile de transformare[12] trebuie încorporat în Acordul privind SEE. (5) Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European[13] trebuie încorporat în Acordul privind SEE. (6) Regulamentul (UE) nr. 102/2011 al Comisiei din 4 februarie 2011 de modificare a Regulamentului (UE) nr. 1089/2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale[14] trebuie încorporat în Acordul privind SEE, ADOPTĂ PREZENTA DECIZIE: Articolul 1 Anexa XX la acord se modifică după cum urmează: 1. Textul adaptărilor de la punctul 1j literele (a) și (b) (Directiva 2007/2/CE a Parlamentului European și a Consiliului) se înlocuiește cu următorul text: „(a) În ceea ce privește statele AELS, termenele stabilite la articolul 6 litera (a), articolul 6 litera (b) și articolul 7 alineatul (3) includ o perioadă suplimentară de trei ani. (b) În ceea ce privește statele AELS, datele menționate la articolul 21 alineatul (2), articolul 21 alineatul (3) și articolul 24 alineatul (1) includ o perioadă suplimentară de trei ani.” 2. La punctul 1jb (Decizia 2009/442/CE a Comisiei) se adaugă următoarea adaptare: „În sensul prezentului acord, dispozițiile deciziei se citesc cu următoarele adaptări: (a) În ceea ce privește statele AELS, anul menționat la articolul 11 alineatul (2) al doilea paragraf este același ca și anul menționat la articolul 18, astfel cum a fost adaptat pentru statele AELS. (b) În ceea ce privește statele AELS, data menționată la articolul 18 include o perioadă suplimentară de trei ani.” 3. După punctul 1jb (Decizia 2009/442/CE a Comisiei) se introduc următoarele puncte: „1jc. 32009 R 0976: Regulamentul (CE) nr. 976/2009 al Comisiei din 19 octombrie 2009 de aplicare a Directivei 2007/2/CE a Parlamentului European și a Consiliului în ceea ce privește serviciile de rețea (JO L 274, 20.10.2009, p. 9), astfel cum a fost modificat de: – 32010 R 1088: Regulamentul (UE) nr. 1088/2010 al Comisiei din 23 noiembrie 2010 (JO L 323, 8.12.2010, p. 1). În sensul prezentului acord, dispozițiile regulamentului se citesc cu următoarea adaptare: În ceea ce privește statele AELS, datele menționate la articolul 4 includ o perioadă suplimentară de trei ani. 1jd. 32010 R 0268: Regulamentul (UE) nr. 268/2010 al Comisiei din 29 martie 2010 de aplicare a Directivei 2007/2/CE a Parlamentului European și a Consiliului în ceea ce privește accesul instituțiilor și organismelor UE, în condiții armonizate, la seturile și serviciile de date spațiale ale statelor membre (JO L 83, 30.3.2010, p. 8). În sensul prezentului acord, dispozițiile regulamentului se citesc cu următoarea adaptare: În ceea ce privește statele AELS, termenele menționate la articolul 8 includ o perioadă suplimentară de trei ani. 1je. 32010 R 1089: Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale (JO L 323, 8.12.2010, p. 11), astfel cum a fost modificat prin: – 32011 R 0102: Regulamentul (UE) nr. 102/2011 al Comisiei din 4 februarie 2011 (JO L 31, 5.2.2011, p. 13).” Articolul 2 Textele Regulamentelor (CE) nr. 976/2009, (UE) nr. 268/2010, (UE) nr. 1088/2010, (UE) nr. 1089/2010 și (UE) nr. 102/2011 ale Comisiei în limbile islandeză și norvegiană, care se publică în Suplimentul SEE al Jurnalului Oficial al Uniunii Europene, sunt autentice. Articolul 3 Prezenta decizie intră în vigoare la data de , cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE*. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 181, 15.7.2010, p. 23. [2] JO L 58, 3.3.2011, p. 82. [3] JO L 305, 30.11.1994, p. 6. [4] JO L 274, 20.10.2009, p. 9. [5] JO L 83, 30.3.2010, p. 8. [6] JO L 323, 8.12.2010, p. 1. [7] JO L 323, 8.12.2010, p. 11. [8] JO L 31, 5.2.2011, p. 13. [9] JO L … [10] JO L 274, 20.10.2009, p. 9. [11] JO L 83, 30.3.2010, p. 8. [12] JO L 323, 8.12.2010, p. 1. [13] JO L 323, 8.12.2010, p. 11. [14] JO L 31, 5.2.2011, p. 13. * [Nu au fost semnalate cerințe constituționale.] [Au fost semnalate cerințe constituționale.]